
ถึง  สำนักงานส่งเสริมการปกครองท้องถิ่นจังหวัด ทุกจังหวัด

[bookmark: _Hlk222932945]ด้วยกรมส่งเสริมการปกครองท้องถิ่นได้รับแจ้งจากมูลนิธินวัตกรรมสร้างสรรค์สังคมว่า
ได้กำหนดจัดฝึกอบรมหลักสูตร “จังหวัดแห่งการมีส่วนร่วม The Awakeners' Journey (เจอนี่): ปลุกพลัง! ผู้สร้างงานเยาวชน” ให้แก่บุคลากรหรือเจ้าหน้าที่ผู้รับผิดชอบงานด้านเด็กและเยาวชนขององค์การบริหารส่วนจังหวัด แห่งละไม่เกิน 3 ท่าน โดยมีวัตถุประสงค์ เพื่อส่งเสริมการพัฒนาความรู้ ทักษะ และเสริมสร้างการมีส่วนร่วม
ของเด็กและเยาวชนในระดับจังหวัด เพื่อสร้างความรู้ความเข้าใจให้บุคลากรขององค์การบริการส่วนจังหวัดการมีส่วนร่วมของเด็กและเยาวชน ร่วมจัดทำแนวทางขององค์การบริหารส่วนจังหวัด ในการส่งเสริมและสนับสนุนองค์กรปกครองส่วนท้องถิ่นในจังหวัดให้มีความเข้าใจ มีเครื่องมือและความพร้อมขับเคลื่อนงานการมีส่วนร่วมของคนรุ่นใหม่ ระหว่างวันที่ 13 - 15 มีนาคม 2569 ณ โรงแรมรามาการ์เด้นส์ เขตหลักสี่ กรุงเทพมหานคร 
กรมส่งเสริมการปกครองท้องถิ่นจึงขอความร่วมมือสำนักงานส่งเสริมการปกครองท้องถิ่นจังหวัดประชาสัมพันธ์หลักสูตรดังกล่าว ให้องค์การบริหารส่วนจังหวัดทราบ หากมีความประสงค์เข้ารับการฝึกอบรมฯ สามารถสมัครได้ตั้งแต่วันนี้จนถึงวันศุกร์ที่ 6 มีนาคม 2569 โดยมูลนิธินวัตกรรมสร้างสรรค์สังคมจะรับผิดชอบค่าที่พัก ค่าอาหารและอาหารว่างระหว่างการฝึกอบรม ทั้งนี้ สำหรับค่าพาหนะเดินทางขอให้เบิกค่าใช้จ่าย
จากต้นสังกัด สอบถามเพิ่มเติมได้ที่นายอนุพงษ์ จันทะแจ่ม มูลนิธินวัตกรรมสร้างสรรค์สังคม หมายเลขโทรศัพท์ 08 0400 9794 รายละเอียดปรากฏตามเอกสารที่แนบมาพร้อมนี้

